**Opis predmetu zákazky**

Predmetom zákazky *Vypracovanie projektovej dokumentácie „Vodovod a kanalizácia v obci Žiar“* je poskytnutie služieb súvisiacich s vypracovaním projektovej dokumentácie skutočného vyhotovenia stavby (DSV) rozdelenej na PD pre dva samostatné stavebné objekty

* SO 01 Rozšírenie vodovodnej siete – Etapa 1
* SO 02 Rozšírenie verejnej kanalizácie Vetva „E“

## **Opis projektovanej stavby**

**SO 01 Rozšírenie vodovodnej siete – Etapa 1**

Predmetom zákazky je vypracovanie projektovej dokumentácie skutkového vyhotovenia stavby – DSV v rámci realizácie projektu „Projektové práce - Rozšírenie vodovodnej siete – Etapa 1 – obec Žiar“.

Stavba je delená nasledovne

* SO 01.1 Vodovodné potrubie vetva “A“
* novovzniknuté tlakové pásmo bude z ATS umiestnenej vo vodojeme „Sekanica“ zásobované pitnou vodou prostredníctvom novovybudovaného potrubia.
* HD PE 100 PN10, SDR 17, DN 100(D110\*6,6mm) dĺžky cca 522 metrov. Dĺžka bude upravená podľa nového trasovania potrubia
* SO 01.2 Vodovodné potrubie vetva „B“
* Z vodojemu „Sekanica“ bude vybudované nové vodovodné potrubie, ktoré bude zásobovať I. tlakové pásmo od poľnohospodárskeho dvora smerom na juhovýchod.
* HD PE 100 PN10 SDR 17, DN 100 (D110\*6,6 mm), dĺžky cca 591 metrov. Dĺžka bude upravená podľa nového trasovania potrubia
* SO 01.3 Armatúrna šachta
* Pred vodojemom „Sekanica“ bude vybudovaná prefabrikovaná armatúrna šachta za účelom osadenia vodomerov.
* Do vodomernej šachty budú privedené dva potrubia. Jedno z ATS a druhé z vodojemu.
* SO 01.4 – Požiarna nádrž
* Súčasťou stavby bude podzemná železobetónová monolitická požiarna nádrž s objemom akumulovanej vody 14 m3.

**Dokumentácia skutkového vyhotovenie stavby – DSV**

Dokumentácia skutkového vyhotovenia stavby obsahuje súbor dokumentov, ktoré presne zaznamenávajú skutočný stav stavby po jej dokončení. Tento typ dokumentácie sa vytvára na základe toho, ako bola stavba reálne vykonaná, vrátane všetkých zmien a odchýlok od pôvodného projektu, ktoré sa mohli vyskytnúť počas výstavby.

Bude obsahovať:

* Projektová dokumentácia – Záznamy o skutočnom stave stavby vrátane všetkých zmien oproti pôvodnému projektu, ktoré sa realizovali počas výstavby.
* Geodetické zameranie stavby – Presné geodetické zameranie všetkých objektov na stavbe, vrátane situácie na pozemku, rozmiestnenia stavieb a inžinierskych sietí.
* Výkresy – Aktuálne výkresy stavebných konštrukcií a technológií, ktoré odzrkadľujú skutočne realizované riešenia, a to vrátane rozvodov inžinierskych sietí a podobne.
* Technické správy – Podrobné technické správy obsahujúce popis a vysvetlenie vykonaných prác, použitých materiálov a technológií, vrátane záznamov o všetkých zmenách počas realizácie stavby.
* Fotodokumentácia – Dokumentácia stavby vo forme fotografií, ktoré zaznamenávajú jednotlivé etapy výstavby a konečný stav.
* Protokoly a zápisy – Záznamy o kontrolách, skúškach a preberaní stavby, vrátane protokolov o tlakových skúškach, elektroinštaláciách, a ďalších technických systémoch.
* Stavebný denník – Denný záznam o priebehu prác na stavbe, vrátane informácií o pracovníkoch, použitých materiáloch, počasí, a ďalších dôležitých aspektoch výstavby.

Táto dokumentácia bude spracovaná po dokončení stavby „Rozšírenie verejnej kanalizácie a verejnej vodovodnej siete“ so zakreslením všetkých zmien, ktoré sa zrealizovali pri zhotovení diela „Rozšírenie verejnej kanalizácie a verejnej vodovodnej siete“. Je podkladom pre kolaudačné rozhodnutie.

Predbežné rozkreslenie sa nachádza v súbore „Príloha 1A - Situácia SO 01 Vodovod“.

**SO 02 Rozšírenie verejnej kanalizácie Vetva „E“**

Predmetom zákazky je vypracovanie dokumentácie skutkového vyhotovenia stavby – DSV v rámci realizácie projektu „Rozšírenie verejnej kanalizácie Vetva „E“ – od šachty 16 po šachtu 29-vrátane“. Kanalizačné potrubie bude z materiálu PP, priemer DN 315 mm, SN 10, dĺžka cca 636 metrov. Kanalizačné šachty budú betónové.

**Dokumentácia skutkového vyhotovenia stavby – DSV**

Dokumentácia skutkového vyhotovenia stavby obsahuje súbor dokumentov, ktoré presne zaznamenávajú skutočný stav stavby po jej dokončení. Tento typ dokumentácie sa vytvára na základe toho, ako bola stavba reálne vykonaná, vrátane všetkých zmien a odchýlok od pôvodného projektu, ktoré sa mohli vyskytnúť počas výstavby.

Bude obsahovať:

* Projektová dokumentácia – Záznamy o skutočnom stave stavby vrátane všetkých zmien oproti pôvodnému projektu, ktoré sa realizovali počas výstavby.
* Geodetické zameranie stavby – Presné geodetické zameranie všetkých objektov na stavbe, vrátane situácie na pozemku, rozmiestnenia stavieb a inžinierskych sietí.
* Výkresy – Aktuálne výkresy stavebných konštrukcií a technológií, ktoré odzrkadľujú skutočne realizované riešenia, a to vrátane rozvodov inžinierskych sietí a podobne.
* Technické správy – Podrobné technické správy obsahujúce popis a vysvetlenie vykonaných prác, použitých materiálov a technológií, vrátane záznamov o všetkých zmenách počas realizácie stavby.
* Fotodokumentácia – Dokumentácia stavby vo forme fotografií, ktoré zaznamenávajú jednotlivé etapy výstavby a konečný stav.
* Protokoly a zápisy – Záznamy o kontrolách, skúškach a preberaní stavby, vrátane protokolov o tlakových skúškach, elektroinštaláciách, a ďalších technických systémoch.
* Stavebný denník – Denný záznam o priebehu prác na stavbe, vrátane informácií o pracovníkoch, použitých materiáloch, počasí, a ďalších dôležitých aspektoch výstavby.

Táto dokumentácia bude spracovaná po dokončení stavby „Rozšírenie verejnej kanalizácie a verejnej vodovodnej siete“ so zakreslením všetkých zmien, ktoré sa zrealizovali pri zhotovení diela „Rozšírenie verejnej kanalizácie a verejnej vodovodnej siete“. Je podkladom pre kolaudačné rozhodnutie.

Predbežné rozkreslenie sa nachádza v súbore „Príloha 1B - Situácia SO 02 Kanalizácia“.

## **Rozsah a požiadavky na projektovú dokumentáciu**

Každý jednotlivý výkres projektovej dokumentácie bude opatrený poradovým číslom a všetky zmeny budú viditeľne označené vo výkresovej časti indexmi „1-n“, s krátkym popisom zmeny, príp. jej dôvodom a dátumom jej vykonania a podpisom zodpovedného projektanta.

Projektová dokumentácia bude vyhotovená a odovzdaná objednávateľovi v papierovej (tlačenej) forme v 6 (šiestich) vyhotoveniach a v digitálnej forme v 6 (šiestich) vyhotoveniach na digitálnom nosiči (formát výkresov .PDF, .DWG a .DXF, formát textov .DOC, .PDF, formát tabuliek .XLSX)

Dokumentácia vyhotovená zhotoviteľom, okrem projektovej a technickej dokumentácie, bude odovzdaná v týchto formátoch:

* písomnosti, tabuľky, prezentácie atď. vo formáte .DOCX, .XLSX, .PPT, .MDB a .PDF
* naskenované podklady vo formáte .PDF Adobe
* obrázky pre fotodokumentáciu vo formáte .JPG
* obrázky pre tlačové predlohy vo formáte .TIF
* výstupy vo vektorom formáte. DWG alebo .DXF. alebo inom vektorovom formáte

Táto dokumentácia bude spracovaná po dokončení stavby „Rozšírenie verejnej kanalizácie a verejnej vodovodnej siete“ so zakreslením všetkých zmien, ktoré sa zrealizovali pri zhotovení diela „Rozšírenie verejnej kanalizácie a verejnej vodovodnej siete“. Je podkladom pre kolaudačné rozhodnutie.